

LĒMUMS

Ādažos, Ādažu novadā

2025. gada 27. februārī **Nr.** **50**

**Par pedagoģiskā darba procesu pašvaldības pirmsskolas izglītības iestādēs 2025. gada vasarā**

Ādažu novada pašvaldības pirmsskolas izglītības iestādēs mācību process kalendārajā gadā tiek īstenots pamīšus, ar viena mēneša pārtraukumu vasaras sezonā, kad bērnu apmeklējums ir mazāks, kā pārējos mēnešos. Pārtraukuma laikā iestāžu darbinieki izmanto tiem pienākošos atvaļinājumu, jo pretējā gadījumā tas radītu būtisku organizatorisku, administratīvu un finanšu ietekmi uz mācību procesu. Iestāžu darba pārtraukuma laikā pašvaldība nodrošina iespēju īslaicīgi veidot darbu turpinošo iestāžu pagaidu apvienotās grupās tiem bērniem, kuru vecāki objektīvi nespēj uzturēt bērnus mājas aprūpē.

Pamatojoties uz Darba likuma 150. pantu un Izglītības likuma 52. panta pirmās daļas 2. punktu, kā arī Izglītības, kultūras, sporta un sociālās komitejas 05.02.2025. atzinumu, Ādažu novada pašvaldības dome

**NOLEMJ:**

1. Noteikt pedagoģiskā darba procesa pārtraukumu:
   1. no š.g. 1. jūlija līdz 31. jūlijam - ĀPII “Strautiņš” un CPII “Riekstiņš”;
   2. no š.g. 1. augusta līdz 31. augustam - KPII “Mežavēji”, SPII “Piejūra” un ĀVS PII.
2. KPII “Mežavēji” vadītājai pedagoģiskā darba procesa pārtraukuma laikā, sadarbībā ar ĀPII “Strautiņš” vadītāju un KPII “Mežavēji” izglītojamo vecākiem nodrošināt izglītojamajiem izvietošanu un izglītības pakalpojuma saņemšanu ĀPII “Strautiņš”.
3. SPII “Piejūra” vadītājai pedagoģiskā darba procesa pārtraukuma laikā, sadarbībā ar CPII “Riekstiņš” vadītāju un SPII “Piejūra” izglītojamo vecākiem, nodrošināt izglītojamajiem izvietošanu un izglītības pakalpojuma saņemšanu CPII “Riekstiņš”.
4. Ādažu vidusskolas direktorei pedagoģiskā darba procesa pārtraukuma laikā, sadarbībā ar ĀPII “Strautiņš” vadītāju un ĀVS PII izglītojamo vecākiem, nodrošināt izglītojamajiem izvietošanu un izglītības pakalpojuma saņemšanu ĀPII “Strautiņš”.
5. ĀPII “Strautiņš” vadītājai pedagoģiskā darba procesa pārtraukuma laikā, sadarbībā ar KPII “Mežavēji” vadītāju un ĀPII “Strautiņš” izglītojamo vecākiem nodrošināt izglītojamajiem izvietošanu un izglītības pakalpojuma saņemšanu KPII “Mežavēji”.
6. CPII “Riekstiņš” vadītājai pedagoģiskā darba procesa pārtraukuma laikā, sadarbībā ar SPII “Piejūra” vadītāju un CPII “Riekstiņš” izglītojamo vecākiem, nodrošināt izglītojamajiem izvietošanu un izglītības pakalpojuma saņemšanu SPII “Piejūra”.
7. Centrālās pārvaldes Izglītības un jaunatnes nodaļai kontrolēt lēmuma izpildi.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU